د پکتیا ولایت د زرمت ولسوالۍ په لرې پرتو غرنیو سیمو او کلیو کې لکه دولت خان، سکوی او ملا لمبات کلیو کې د افغانی سرې میاشتې د ګرځند کلینیک روغتیاپالانو په تېرې سړې او واورینې اونۍ کې ۲۵۷ تنو نارینه او ښځینه ناروغانو کتنه او وړیا درملنه کړې، ۴۹۸ وګړو ته یې روغتیایی لارښوونې ورکړې او ۳۷ تنو ناروغانو ته یې زرقیات، همدارنګه ۲۱ تنو نورو ته یې پانسمان او د نرسنګ لازم خدمات ترسره کړی. همدا راز د یاد ټیم قابلې هم ۴۹ تنو مېرمنو ته د نسایی او کورنی تنظیم په برخه کې لازم وړیا خدمات ترسره کړی دی. په درنښت *د پکتیا د سرې میاشتې ولایتی څانګې خپرولو مدیریت*